OzLabs/hebrew-wiki-articles huggingface dataset:
כאוס (סדרת טלוויזיה)

כאוס (באנגלית: Kaos) היא סדרת דרמה בריטית, המבוססת על המיתולוגיה היוונית, שנוצרה ונכתבה על ידי צ'ארלי קובל עבור שירות הזרמת המדיה נטפליקס. הסדרה עלתה לשירות ב-29 באוגוסט 2024.

==תקציר העלילה==
הסדרה מתוארת כ"עיבוד מחודש קומי שחור ומודרני למיתולוגיה היוונית, החוקר נושאים של פוליטיקה מגדרית, כוח וחיים בעולם התחתון".

זאוס הוא אל הברקים ומלך האלים הכל-יכול לכאורה, אך הלכה למעשה מסתיר את חוסר-ביטחונו ואת נקמנותו הרבה, שמתפרצים ביתר-שאת לאחר שבוקר אחד הוא מגלה שהוא מתחיל להזדקן, משתכנע כי נפילתו קרובה מתמיד ובהדרגה סוטה אל דרך מסוכנת ופרנואידית, במהלכה הוא מאוים מאשתו, הרה, ובנו המרדן, דיוניסוס. במקביל, שני אחיו של זאוס מתמודדים עם בעיות משלהם – האדס, אל השאול והמתים, מתחיל לאבד את אחיזתו בשאול כשהמתים עליהם הוא מופקד מתחילים לאבד את סבלנותם ואילו פוסידון, אל האוקיינוסים הנהנתן, מסרב לקחת אחריות ולדאוג לבני האדם בינותם הוא מתהלך.

לרוע מזלם של האלים, ארבעה בני תמותה – רידי, אורפיאוס, קנאוס וארי – המגיעים מתחומי חיים שונים, מתחילים להבין אט אט כי סדרי העולם משתבשים ומגלים כי הם קשורים אחד לשני באמצעות נבואה העוסקת בקרב מול זאוס, בו לכל אחד מהם תפקיד ייחודי משלו.

==צוות השחקנים והדמויות==
* ג'ף גולדבלום – זאוס, אל הברקים ומלך האלים. אדם גא ויהיר שמסתיר את חוסר-ביטחונו ונקמנותו שרק מתגברים לאור חששותיו ממפלתו הקרבה.
* ג'נט מק'תיר – הרה, מלכת האלים ואשתו של זאוס. אלת הנישואין, האמהות והלידה, שלה כוח השפעה ייחודי, ההולך ומתערער, על בעלה.
* דייוויד ת'יוליס – האדס, אל השאול והמתים, שהולך ומאבד בסתר את אחיזתו בממלכתו ובמתים עליהם הוא מופקד.
* קליף קרטיס – פוסידון, אל הימים, האוקיינוסים, הסוסים ורעידות האדמה. אדם נהנתן שמסרב להכיר באחריותו ולדאוג לבני האדם.
* נבהאן ריזוואן – דיוניסוס, אל היין וההילולה ובנו המרדן של זאוס, שמרדנותו מובילה אותו לעימות חזיתי מול אביו.
* דבי מזר – מדוזה, גורגונה ואהובתו לשעבר של פוסידון, שביכולתה לאבן במבטה את כל המביט בה.
* קיליאן סקוט – אורפאוס
* אורורה פרינאו – רידי
* מישה באטלר – קנאוס
* ליילה פרזאד – ארי
* ראקי איולה
* סטנלי טאונסנד

==הפקה==
===פיתוח===
ב-10 ביוני 2018, נמסר כי נטפליקס הזמינה מהיוצרת צ'ארלי קובל סדרת דרמה על בסיס המיתולוגיה היוונית. עוד נמסר כי קובל תהיה אמונה על כתיבת התסריט וכי על הפקתה בפועל יופקדו נינה לדרמן, טניה סגאצ'יאן וג'ון וודוורד.
===ליהוק===
ב-29 ביוני 2022, נמסר על ליהוקו של צוות השחקנים המלא של הסדרה, בראשם יו גרנט, ג'נט מק'תיר, דייוויד ת'יוליס וקליף קרטיס כארבעת אלי האולימפוס הראשיים. ב-13 ביולי 2022, נמסר כי את גרנט יחליף ג'ף גולדבלום, לאחר שזה האחרון נאלץ לפרוש מהפקת הסדרה בעקבות אילוצי לוחות זמנים. ב-22 באוגוסט 2022, נמסר על ליהוקה של דבי מזר לדמותה של מדוזה.
===צילומים===
צילומי הסדרה החלו באוגוסט 2022, בספרד.

==קישורים חיצוניים==

==הערות שוליים==

קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות דרמה בריטיות
קטגוריה:מיתולוגיה יוונית בטלוויזיה
קטגוריה:נטפליקס: תוכניות וסדרות
שלמה לניאדו

שלמה לניאדו (נולד ב-1936) הוא קרדיולוג ישראלי, פרופסור אמריטוס לקרדיולוגיה בבית ספר לרפואה באוניברסיטת תל אביב, מייסד המערך הקרדיולוגי בבית החולים איכילוב.

==ביוגרפיה==
לניאדו נולד בירושלים להוריו לאה ומאיר. כשהיה בן 13 עברה משפחתו לתל אביב. למד בגימנסיה הרצליה, התגייס למסלול העתודה האקדמאית וסיים את לימודי רפואה באוניברסיטה העברית בשנת 1961. שירת בצה"ל כרופא צבאי בהנדסה קרבית, ולאחר שחרור יצא להתמחות בקרדיולוגיה במרכז הרפואי אלברט איינשטיין בניו יורק. עם שובו ארצה בשנת 1973 נקרא להקים את המחלקה הראשונה לקרדיולוגיה בבית החולים איכילוב בתל אביב ועמד בראשה כ־30 שנה עד פרישתו לגמלאות. במקביל, מונה לחבר סגל בבית הספר לרפואה באוניברסיטת תל אביב.

פרופסור לניאדו היה רופאו האישי של ראש הממשלה לשעבר מנחם בגין, כיהן כנשיא האיגוד הקרדיולוגי בישראל, ועמד בראש ועדה של משרד הבריאות לענייני קרדיולוגיה.

לניאדו פרסם כ-200 מאמרים בתחום התמחותו, וכתב שלושה ספרי פרוזה וספר עיון אחד.

לניאדו מתגורר בתל אביב ובשנת 2019 הוענקו לו הוענק לו אות יקיר העיר תל אביב-יפו.

==מספריו==
* הספר הסודי של הרופא, הוצאת משכל, 1997
* אישה זרה, הוצאת משכל, 1999
* בחזרה לסמרה, הוצאת ידיעות אחרונות, 2001.
* אדום, הוצאת ידיעות אחרונות, 2003

קטגוריה:קרדיולוגים ישראלים
קטגוריה:סופרים ישראלים
קטגוריה:בוגרי גימנסיה הרצליה
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל המרכז הרפואי תל אביב ע"ש סוראסקי
קטגוריה:סגל אוניברסיטת תל אביב: רפואה
קטגוריה:יקירי תל אביב-יפו לשנת 2019
קטגוריה:רופאים צבאיים ישראלים
קטגוריה:ישראלים שנולדו ב-1936
ויל הארדי

ויל הארדי (באנגלית: Will Hardy; נולד ב-1988) הוא כדורסלן עבר ומאמן כדורסל אמריקאי המאמן את יוטה ג'אז מליגת ה-NBA.

==קריירה==
הארדי שיחק כדורסל בוויליאמס קולג', אך בשנת 2010 הפסיק לשחק והצטרף לסגל האימון של סן אנטוניו ספרס.<ref></ref> בשנת 2015 מונה לעוזר מאמן, ובהיותו חלק ממערכת האימון של גרג פופוביץ', היה מאמן הקבוצה בליגת הקיץ של ה-NBA בשנים 2015–2018.<ref></ref>

בעונת 2021/2022 הצטרף כעוזר מאמן לבוסטון סלטיקס, והשתתף בהגעתה עד לגמר ה-NBA, בו הפסידה הקבוצה 2–4 לגולדן סטייט ווריורס. אימה יודוקה, מאמן הקבוצה, שימש כעוזר מאמן לצד הארדי בשנים 2015–2019 בסן אנטוניו ספרס, ואף הכיר אותו כשחקן בעת שהארדי שימש כאנליסט בקבוצה.<ref></ref>

ביוני 2022 מונה למאמן הראשי של יוטה ג'אז כמחליפו של קווין סניידר, בגיל 34 בלבד. הארדי הוא המאמן הצעיר ביותר ששימש כמאמן ראשי בליגת ה-NBA ללא ניסיון קודם כמאמן ראשי.<ref></ref><ref></ref>

הארדי גם שימש בצוות האימון של נבחרת ארצות הברית בכדורסל בגביע העולם בכדורסל 2019 ובאולימפיאדת טוקיו.<ref></ref>

==הערות שוליים==

קטגוריה:מאמני כדורסל אמריקאים
קטגוריה:מאמני יוטה ג'אז
קטגוריה:אמריקאים שנולדו ב-1988
איליי מדמון

איליי מדמון (נולד ב-23 בפברואר 2003) הוא כדורגלן ישראלי המשחק בעמדת הקשר בהפועל באר שבע וכקפטן נבחרת ישראל לנוער עד גיל 19.

==קריירת מועדונים==
מדמון נולד במושב עין הבשור שבדרום, לאביו משה מדמון שמגיע ממשפחת חקלאים מקומית המתמחה בעיקר בגידולי עגבניות. שיחק במחלקת הנוער של הפועל באר שבע.

ב-4 ביולי 2020 ערך את הופעת הבכורה שלו, כולל בהרכב הפותח, בקבוצה הבוגרת של הפועל באר שבע, בניצחון הביתי 3–1 על הפועל חיפה בליגת העל לעונת 2019/2020.<ref></ref> בסך הכל ערך שלוש הופעות בליגת העל בעונה זו, ובעונת 2020/2021 הוסיף 18 הופעות בליגת העל.

ב-26 בנובמבר 2020 ערך את הופעת הבכורה שלו במפעל אירופי במדי הפועל באר שבע, כשנכנס כמחליף בדקה ה-81 בהפסד החוץ 4–1 לבאייר לברקוזן הגרמנית, במסגרת שלב-הבתים של הליגה האירופית של UEFA לעונת 2020/2021.<ref></ref>

ב-9 בספטמבר 2021 הושאל לעונה לבוגרים של בני יהודה תל אביב מהליגה הלאומית. ב-13 בספטמבר 2021 ערך את הופעת הבכורה שלו בבני יהודה תל אביב, בניצחון 3–1 על בית"ר תל אביב בת ים במסגרת המחזור השלישי בליגה לעונת 2021/2022. ב-19 בספטמבר 2021 הבקיע את שער הבכורה שלו בבני יהודה תל אביב, בהפסד 4–2 להפועל ראשון לציון במסגרת המחזור הרביעי בליגה. בסך הכל, ערך מדמון 34 הופעות ליגה במדי בני יהודה תל אביב, במשך עונת ההשאלה שלו אליה, בה הבקיע גם 2 שערים.

ב-5 בספטמבר 2022 הושאל מדמון לעונה לבית"ר ירושלים.

== נבחרות ישראל ==
לזכותו שש הופעות במדי נבחרת נערים ב' של ישראל עד גיל 16, ושש עשרה הופעות ואף שער במדי נבחרת הנערים של ישראל עד גיל 17.

מאז 2021 מדמון משמש כקפטן נבחרת הנוער של ישראל עד גיל 19, והיה שותף להעפלתה של הנבחרת לטורניר הסופי של אליפות אירופה בשנת 2022 בפעם השנייה בתולדותיה. בטורניר הסופי עצמו הבקיע שער אחד בניצחון 4–2 על אוסטריה בשלב-הבתים, ושיחק בכל חמשת משחקי הנבחרת בטורניר הסופי, כולל בהפסד 3–1 לאנגליה בגמר, במשחק שהסתיים בהפסד לאחר הארכה בתוצאה 1–3. מדמון נבחר על ידי אופ״א ל-11 המצטיינים של הטורניר (ביחד עם עמיתיו לנבחרת הישראלית, אוסקר גלוך וסתיו למקין).<ref></ref>

לזכותו של מדמון 14 הופעות ושער אחד במדי נבחרת הנוער עד גיל 19.

== חיים אישיים ==
מדמון, נולד וגדל במושב עין הבשור. הוא בעל דרכון ספרדי.<ref></ref><ref></ref>

== תארים ==
; הפועל באר שבע
* גביע המדינה: 2019/2020
* אלוף האלופים: 2022
;בית"ר ירושלים
*גביע המדינה: 2022/2023

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני הפועל באר שבע
קטגוריה:כדורגלני בני יהודה תל אביב
קטגוריה:כדורגלני בית"ר ירושלים
קטגוריה:עין הבשור: אישים
קטגוריה:ישראלים שנולדו ב-2003
אלישבע נדל

אלישבע נַדֶל-לנדאו (בשמה הלועזי אליזבט ובפולנית: Elżbieta Nadel; 1 ביוני 1920 - 8 באוגוסט 1994) הייתה מאיירת ישראלית, ניצולת השואה, השאירה בלבוב בירת גליציה (כיום אוקראינה) 18 איורים על השואה שהתפרסמו אחר מותה, ובחייה הייתה מאיירת ספרי ילדים ועיתון הילדים "הארץ שלנו".
== חייה ==
נולדה בלבוב לזוג הרופאים אהרון נאדל ורגינה לבית רייכנשטיין ולמדה במחלקת העיצוב הגרפי במכון לאמנויות של לבוב.

עם כניסת הגרמנים בשנת 1941, נכלאה עם היהודים האחרים בגטו לבוב, אך שנה או שנתיים אחר כך הצליחה להימלט עם אמא שלה לוורשה בירת פולין, בעזרת חבר פולני תלמיד מכון האמנות בשם קזימיר מוז'דז'ירז. היא והאם שרדו את המרד הפולני בוורשה, וברחו לצ'כיה, משם עלו אחרי המלחמה לישראל, ב-1948.

בישראל נישאה לנפתלי לנדאו ולזוג נולדו שני בנים, רוני ומיכאל (מיקי). איירה יותר ממאה ספרים ועיתונים, וכן יצרה איורונים - כלומר קריקטורות. בהיותה בגטו לבוב בשנת 1942 ציירה 18 רישומים עשויים דיו על חיי היום יום בגיטו, אותם השאירה אצל קרובתה בעיר קרקוב, בירתה הישנה של פולין. האיורים נשמרו תחת הכותרת "אליזביטה נאדל, תמונות הבית, 18 רישומים, לבוב 1942". מאחור היה מגן דוד עם ראשי התיבות של הציירת. בשנת 2019 נרכשו האיורים בידי המוזיאון לתולדות יהודי פולין שבפולין, והוצגו לציבור, בלי שדמותה קושרה למאיירת הישראלית שהייתה לאחר מכן.

נפטרה ב-8 באוגוסט 1994 והובאה לקבורה בבית הקברות ירקון.

== עבודותיה ==
=== על השואה ===
* מתוך התיקיה השחורה - על חיי היומיום בצל הנאציזם 1939–1945 (על פי אתר האמנים הפולנים. לא ידועים פרטים נוספים)
* תמונות הבית - 18 רישומי טבע, 1942 לבוב.
* איורים לספר "מן המצר" של אסתר שטרייט-וורצל
* הגטו בוער - עבור הארץ שלנו

=== איורים לספרות ילדים ואיורים נוספים ===
בין היתר איירה:
* מעשה בלולי ה של דבורה עומר וספרים נוספים שלה (צוללים קדימה, אני אתגבר ועוד)
* לולו של יעקב אשמן
* מקראה לשנה החמישית (כיתה ט') מקראות ישראל תשי"ז 1957
* הגדה של פסח קיבוצית - תש"ט 1949
* לפחות 8 שערי העיתון הארץ שלנו

בבלוג של אשד אפשר לראות רשימה מלאה עם רבים מהסיפורים הקצרים לילדים, מאת הסופר פנחס שדה בשמות עט שלו.

== קישורים חיצוניים ==
* [https://www.no-666.com/2022/04/12/ציירת-הקומיקס-העברית-הראשונה-סיפורה-ש/ סיפורה של ציירת הקומיקס העברית הראשונה] - על אלישבע נדל-לנדאו בבלוג המולטי יקום של אלי אשד.

== הערות שוליים ==

קטגוריה:מאיירות ישראליות
קטגוריה:קומיקסאיות ישראליות
קטגוריה:אישים הקבורים בבית הקברות ירקון
קטגוריה:ישראלים שנולדו ב-1920
קטגוריה:ישראלים שנפטרו ב-1994
שלוחת גיבסון

שלוחת גיבסון (באנגלית: Gibson Spur) הוא שלוחה סלעית, הממוקמת בסמוך ממערב לקרחון וב, באזור חוף סקוט של ארץ ויקטוריה שבאנטארקטיקה.

== היסטוריה ==
=== מקור השם ===

שמה של השלוחה ניתן לה לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד.

משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1959–1960.

השלוחה נקראת על שם ג'י. וו. גיבסון (G.W. Gibson), אשר, היה אחד הגאולוגים של משלחת החקר.

== ראו גם ==
* קרחון וב
* עמק מקלווי

גיבסון
גיבסון
קליו לפיק

קליו לפיק (באסטונית: Kalju Lepik; 7 באוקטובר 1920 – 30 במאי 1999, טלין) הוא משורר אסטוני שרוב חייו התגורר מחוץ לאסטוניה.

==ביוגרפיה==
קליו לפיק נולד בכפר במרכז אסטוניה. לאחר סיום בית ספר יסודי הוא המשיך לימודים בטרטו. בשנת 1939 הוא פרסם את היצירות הראשונות שלו בירחון סטודנטים בטלין. בשנת 1940 הוא הקים ארגון של אמנים שהמשיך להתקיים בגלות בשוודיה. לאור השינויים הפוליטיים ותחילת מלחמת העולם השנייה תוכניות ללימודים באוניברסיטה לא התממשו. בשנים 1943–1944 הוא השתתף בקרבות מלחמת העולם השנייה כחלק של יחידה אסטונית בואפן אס אס. בשנת 1944 הוא נמלט לשוודיה והתגורר בסטוקהולם.

בהיותו בשוודיה לפיק פרסם יצירות רבות. הוא כתב בשפה האסטונית וקוריו היו אסטונים שנמלטו מהמדינה מסיבות פוליטיות. לפיק היה פעיל בארגונים אסטוניים שהוקמו באותה תקופה. בשנת 1946 הוא הקים הוצאה לאור Eesti Raamat ובשנת 1966 התמנה ליושב ראש של Baltic Archive.

בשנת 1982 קליו לפיק נבחר ליושב ראש של אגודת הסופרים האסטונים בגולה.

זמן קצר לאחר סיום קיומה של אסטוניה הסובייטית לפיק חזר לטלין. יצירותיו המאוחרות יצאו לאור באסטוניה. כמו כן יצאו מהדורות חדשות של שיריו שנכתבו בתקופה שהוא היה בשוודיה והפצתם נאסרה באסטוניה הסובייטית. את הספר האחרון יצא לאור בשנת 1997.

בשנים 1990 ו-1998 הוא קיבל פרס ספרותי אסטוני על יצירותיו. בשנת 1996 הוענק לו "עיטור הסמל הממשלתי" האסטוני.

בשנים הראשונות של לפיק בשוודיה שיריו היו מלאים בפטריוטיות משולבים הומור וסאטירה. מאוחר יוותר הם היו פסימיות לאור המשך קיום המשטר הסובייטי באסטוניה.

לפיק היה נשוי לאסטה לפיק ובשנת 1961 נולדה לזוג בת אינו לפיק פון וירן.

==קישורים חיצוניים==

* [https://web.archive.org/web/20211129034756/http://www2.kirmus.ee/biblioserver/isik/index.php?id=1315 ביוגרפיה]
* 

קטגוריה:משוררים אסטונים
קטגוריה:ילידי 1920
קטגוריה:נפטרים ב-1999
קונסטנטין באטולוב

קונסטנטין דוֹבְּרֶב בָּאטוֹלוֹב (בבולגרית: Константин Добрев Батолов; 3 בינואר 1878, סופוט, האימפריה העות'מאנית – 2 באוגוסט 1938, פריז, הרפובליקה הצרפתית השלישית) היה משפטן, דיפלומט ופוליטיקאי בולגרי, אשר לאחר הפיכת הליגה הצבאית, בין 1934–1935 כיהן כשר החוץ של בולגריה בממשלותיהם של קימון גאורגייב ופנצ'ו זלאטב.

==קורות חייו==
באטולוב נולד בעיירה סופוט אשר במחוז פלובדיב בשלהי המלחמה העות'מאנית-רוסית (1877–1878). הוא סיים בית ספר תיכון בסופיה, ורכש השכלה אקדמית במשפטים בפריז. עם סיום לימודיו שב לבולגריה ועסק בעריכת דין. ב-1903 הצטרף למפלגה הדמוקרטית הבולגרית והתברג בהנהגתה. בין השנים 1910–1911, 1920–1922 כיהן כראש עיריית סופיה. בין השנים 1931–1934 כיהן כשגריר בולגריה לצרפת, בלגיה וממלכת ספרד. במאי 1934, לאחר ההפיכה של הליגה הצבאית מונה לשר החוץ של הממלכה וכיהן בתפקיד עד אפריל 1935. לאחר סיום כהונתו כשר החוץ מונה לשגריר בולגריה בצרפת, וכיהן בתפקיד עד למותו ב-1938.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:דיפלומטים בולגרים
קטגוריה:ראשי עיריית סופיה
קטגוריה:שגרירי בולגריה בצרפת
קטגוריה:שגרירי בולגריה
קטגוריה:שגרירים בבלגיה
קטגוריה:שגרירים בספרד
קטגוריה:משפטנים בולגרים
קטגוריה:ילידי 1878
קטגוריה:נפטרים ב-1938
אול פארקר

אוליבר פארקר (באנגלית: Oliver Parker; נולד ב-2 ביוני 1969) הוא במאי, מפיק ותסריטאי קולנוע אנגלי.

== ביוגרפיה ==
פארקר נולד בלונדון, אנגליה, וגדל בכפר ראדוינטר, ליד עיירת השוק סאפרון וולדן באסקס.<ref name="SWR"></ref>
פרקר התחנך בבית הספר Dame Bradbury's, בית ספר פרטי בסאפרון וולדן, שבאסקס, ובקלייר קולג' באוניברסיטת קיימברידג'.

== קריירה ==
בשנת 2000 כתב את התסריט לסרט הקומי "It Was an Accident".

בשנת 2005 ביים פארקר את הסרט "קליק". בשנת 2011 כתב את התסריט לסרט הקולנוע "מלון מריגולד האקזוטי", שביים ג'ון מאדן. שנה לאחר מכן יצא הסרט "עכשיו זה טוב" שאותו ביים ולו כתב את התסריט. בשנת 2015 יצא סרט ההמשך "מלון מריגולד האקזוטי השני" לו כתב את התסריט.

בשנת 2018 ביים את הסרט "מאמה מיה! Here We Go Again", שזכה להצלחה קופתית. בשנת 2021 הפיק את הסרט "ניקולס" לו גם כתב את התסריט. בשנת 2022 יצא לאקרנים הסרט "כרטיס לגן עדן" בביומו וגם שימש כתסריטאי יחד עם דניאל פיפסקי, בכיכובם של ג'ורג' קלוני וג'וליה רוברטס.<ref></ref>

בשנת 2024 הוא עובד על סרט שתסריט נכתב על ידו על בסיס ספר "מועדון הרצח של יום חמישי"

== חיים אישיים ==
בשנת 1998 התחתן עם השחקנית טנדי ניוטון, ולהם שלושה ילדים: הבנות ריפלי (ילידת 2000) וניקו (ילידת 2004), והבן בוקר ג'ומבה (יליד 2014).<ref name="us2014"></ref><ref name="NYDailyNews"></ref>

== פילמוגרפיה ==
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2000
|It Was an Accident
|תסריטאי
|
|-
| 2005
|קליק
| במאי, תסריטאי
|
|-
| 2011
|מלון מריגולד האקזוטי
|תסריטאי
|
|-
| 2012
|עכשיו זה טוב
| במאי, תסריטאי
|
|-
| 2015
| מלון מריגולד האקזוטי השני
|תסריטאי
|
|-
| 2018
|מאמה מיה! Here We Go Again
| במאי, תסריטאי
|
|-
| 2021
|ניקולס
| תסריטאי, מפיק בפועל
|
|-
| 2022
|כרטיס לגן עדן
| במאי, תסריטאי
|
|}

== קישורים חיצוניים ==

== הערות שוליים ==

קטגוריה:במאי קולנוע בריטים
קטגוריה:תסריטאי קולנוע בריטים
קטגוריה:מפיקי קולנוע בריטים
קטגוריה:בוגרי אוניברסיטת קיימברידג'
קטגוריה:בריטים שנולדו ב-1969
חריסטו קאלפוב

חריסטו דימוב קאלפוב (בבולגרית: Христо Димов Калфов; 28 באוקטובר 1883, קאלופר , רומליה המזרחית, האימפריה העות'מאנית – 1 בפברואר 1945, סופיה, ממלכת בולגריה) היה קולונל בצבא בולגריה ופוליטיקאי בולגרי, אשר בין 1923–1926 כיהן כשר החוץ הדתות של בולגריה בממשלתו של אלכסנדר צאנקוב.

==קורות חייו==
חריסטו קאלפוב נולד בעיירה קאלופר. ב-1908 סיים את האוניברסיטה הצבאית הלאומית ע"ש וסיל לבסקי בסופיה וב-1911 סיים את בית הספר הצבאי לאימון ופיקוד בטורינו והוצב בגדוד ארטילריה. במהלך מלחמת הבלקן הראשונה כיהן כעוזר צבאי למלך פרדיננד הראשון ובהמשך הוצב בארמון והיה חונך צבאי ליורש העצר בוריס השלישי. ב-1922 הועלה לדרגת קולונל. ב-9 ביוני 1923 התחוללה בבולגריה הפיכה צבאית ובמהלכה הודח ונרצח ראש הממשלה הנבחר אלכסנדר סטמבוליסקי. אלכסנדר צאנקוב מונה לראש הממשלה וחריסטו קאלפוב לשר החוץ והדתות וכיהן בתפקידו עד 1926. בין 1941–1944 כיהן כיושב ראש האספה הלאומית הבולגרית.

לקאלפוב היו יחסים קורקטיים עם הקהילה היהודית. לאחר מלחמת העולם הראשונה השתהה משרד החוץ והדתות במתן אישור קבוע לתקנון הקונסיסטוריה היהודית. בין השאר משום שנכתב בו כי היהדות היא גם דת וגם לאום, עניין שהיה מנוגד לחוקת טרנובו בה הוגדרה היהדות כיחידה דתית. בפברואר 1925 נפגש יושב ראש הקונסיסטוריה חיים אהרן פרחי עם קאלפוב ודן איתו בסוגיית אישור התקנון וכן במיגור תופעות אנטישמיות שאירעו בבולגריה. קאלפוב התחמק ממתן אישור לתקנון וטען שהזמן לא בשל לכך, ולעניין האנטישמיות הבטיח לנקוט בצעדים. בתקופה זו נסחטו משפחות אמידות מקרב יהודי סופיה על ידי חברים מהארגון המהפכני הפנים-מקדוני. מחאות שהגיעו דרך שגרירויות בולגריה בפריז, וושינגטון ולונדון, הובילו את השר לנקיטת פעולה נמרצת ולהפסקת מסע הסחטנות.

בשלהי 1944, לאחר הפיכת חזית המולדת של בולגריה נעצר קאלפוב והועמד לדין במסגרת "משפטי העם" בבית הדין העממי שהוקם לשפיטת בכירי הממשל הקודם ומשתפי פעולה עם הנאצים. קאלפוב נמצא אשם והוטל עליו עונש מוות. הוא הוצא להורג על ידי כיתת יורים בשטח בית הקברות המרכזי בסופיה ב-1 בפברואר 1945. ב-1996 ביטל בית המשפט העליון הבולגרי את פסק הדין של בית המשפט העממי בשל אי סדרים בהליכים המשפטיים, וזיכה את קאלפוב מכל אשמה.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:אנשי צבא בולגרים
קטגוריה:יושבי ראש האספה הלאומית (בולגריה)
קטגוריה:בולגרים שנולדו ב-1883
קטגוריה:בולגרים שנפטרו ב-1945
יצחק ליכטמן

יצחק ליכטמן (דצמבר 1909 – 28 בספטמבר 1991) היה אחד מ-47 ניצולי מחנה ההשמדה סוביבור בפולין ומהמעורבים הבולטים במרד והבריחה שהתרחשו במחנה.

יצחק ליכטמן נולד ב-1909 בז'ולקייבקה-אוסאדה שבפולין. ב-15 במאי 1942 נלקח עם משפחתו ואחיו למחנה ההשמדה סוביבור וברמפת המיון צורף לקבוצת אנשים שנבחרו להיות לאסירי עבודה ועבד כסנדלר. אשתו ובנו בן החמש נשלחו להשמדה. במחנה הכיר את עדה פישר, לה נישא לימים.

במהלך מרד סוביבור ב-14 באוקטובר 1943, איש ה-SS יוזף ולסטר פותה להגיע מהמשאית שבה הוביל יהודים שלא ניתן היה להוביל לתאי הגזים ברגל כביכול כדי לנסות מגפיים חדשות בבית המלאכה של הסנדלר. שם נהרג בגרזן על ידי יצחק ליכטמן והסנדלר שלום פליישקר.<ref>Schelvis: Vernichtungslager Sobibor. Münster 2003, S.&nbsp;332, Anm.&nbsp;477. (siehe Literatur)</ref>

לאחר הבריחה הגדולה מהמחנה ב-18 באוקטובר 1943 הצטרף ליכטמן לפרטיזנים באזור Żukowo וביוני 1944 התגייס לצבא הפולני. הוא עלה לארץ עם עדה ליכטמן ב-1950.<ref>Schelvis: Vernichtungslager Sobibór. Münster 2003, S. 279 und 280.</ref>

נפטר ב-28 בספטמבר 1991 והובא לקבורה בבית הקברות ירקון.

הוא ואשתו גולמו בסרט "הבריחה מסוביבור" של ג'ק גולד על ידי שחקנים. שניהם רואיינו על קורותיהם במלחמה והצהרותיהם על מחנה המוות התפרסמו בספר בעל אותו השם.<ref>Richard Rashke: Flucht aus Sobibor. Bleicher Verlag, Gerlingen 1998, .</ref>

== לקריאה נוספת ==
* ז'ול שלביס, מחנה ההשמדה סוביבור Unrast-Verlag, Hamburg/Münster 2003, .

==קישורים חיצוניים==
* , , 

== הערות שוליים ==

קטגוריה:פולנים
קטגוריה:ניצולי השואה
קטגוריה:פרטיזנים יהודים מפולין
קטגוריה:אישים הקבורים בבית הקברות ירקון
קטגוריה:פולנים שנולדו ב-1909
קטגוריה:ישראלים שנולדו ב-1909
קטגוריה:ישראלים שנפטרו ב-1991
וילה חנא סלאמה

וילה חנא סלאמה היא בית מגורים היסטורי בשכונת טלביה בירושלים, אשר שימש מעון זמני לראש הממשלה לשעבר יאיר לפיד בעת השיפוצים בבית אגיון, המעון הרשמי.

== היסטוריה ==
הווילה נבנתה בשנת 1932 על ידי איש העסקים הערבי-נוצרי חנא (ג'ון) סלאמה, שהיה סוכן חברת המכוניות האמריקנית ג'נרל מוטורס בארץ ישראל משני עברי הירדן, והיה אחיו של קונסטנטין סלאמה שבנה את ביתו, וילה קונסטנטין סלאמה, בקצה השני של רחוב בלפור. אדריכל הבניין היה זולטן שמשון הרמט. הבניין במקור היה בית דו-קומתי, ולפי בקשתו של חנא סלאמה תוכנן הבית כשתי דירות נפרדות, כאשר במרכזה של כל קומה היה סלון גדול. בקומה העליונה התגוררה אשתו המוסלמית, ושם אירחה את חברותיה, כאשר חנא עצמו השתמש בחדר המגורים התחתון לאירוח חבריו בענייני עסקים, ובמרתף אכלס חנא את מכוניות הפאר האמריקאיות שייבא לישראל.

לאחר קום המדינה נטש סאלמה את ביתו ועבר להתגורר בביירות. המבנה הוגדר כשייך לנכסי נפקדים. תחילה שימש הבניין את הקונסוליה הטורקית, משם עבר לידי הקונסוליה האמריקאית ששיכנה בו את הנספח התרבותי שלה, ולאחר מכן שכנה במקום שגרירות גואטמלה<ref></ref>. בשנת 1980 עברה השגרירות לתל אביב והבניין ננטש ונותר ריק ונעול, כרכוש האפוטרופוס על נכסי נפקדים. לאחר הפיכתו של הבית הסמוך, בית אגיון, למעונו הרשמי של ראש ממשלת ישראל, הפכה הוילה למקום התגוררותם של השומרים והמאבטחים של ראשי הממשלות לדורותיהם.

בסוף שנות השמונים נמכר הבניין לציון (יוסף) ברוך, איש עסקים ישראלי, המשכיר את המבנה למנהל הדיור הממשלתי. בשנת 2014 נוספו למבנה שלוש קומות.

עם כניסתו של יאיר לפיד לתפקיד ראש הממשלה, הוחלט להשתמש באחת הדירות שבמתחם כמעון זמני לראש הממשלה, משום שהמעון הרשמי נמצא בשיפוצים. המבנה נבחר בשל קרבתו הרבה לבית ראש הממשלה והימצאותו בתוך המתחם המאובטח ברחובות בלפור וסמולנסקין.

==קישורים חיצוניים==

* 

==הערות שוליים==

קטגוריה:ירושלים: בתי מגורים
קטגוריה:טלביה: מבנים
קטגוריה:ישראל: מעונות רשמיים
רקדן רקע

רקדנית רקע מופיעה עבור [[מארק וילס .]]
רקדן רקע או רקדן ליווי הוא פרפורמר הרוקד עם או מאחורי המבצעים הראשיים בהופעה מוזיקלית חיה או בווידאו קליפ. התנועות של רקדני הרקע משפרות את האסתטיקה החזותית של המבצעים הראשיים, ומספקות סימטריה וקצב לליווי המוזיקה.<ref name="www.tele"></ref>

== רקדני רקע ידועים ==
* לי נואו מ-Stray Kids (עבור BTS)<ref></ref>
* קים היו-יון מגירלז ג'נריישן (עבור בואה)
* יון ג'י-סונג וקאנג דניאל (עבור קאו לו )
* קווין פדרליין (עבור בריטני ספירס, מייקל ג'קסון, ג'סטין טימברלייק, גוון סטפאני, פינק, כריסטינה מילאן ו- LFO )<ref></ref>
* FKA Twigs<ref></ref>
* כריס ג'אד (עבור אשתו לשעבר ג'ניפר לופז בווידאו קליפ של "Love Don't Cost a Thing")<ref></ref>
* ג'ניפר לופז (עבור ניו קידס און דה בלוק ואם סי האמר, ועבור ג'נט ג'קסון בווידאו קליפ של "That's the Way Love Goes" )
* ריין (עבור פארק ג'ין-יאנג ופארק ג'י-יון )<ref></ref>
* טופאק שאקור (עבור דיגיטל אנדרגראונד)<ref></ref><ref></ref><ref>Edwards, Paul, 2009, How to Rap: The Art & Science of the Hip-Hop MC, Chicago Review Press, p. 330.</ref>
* מייקל קנת' ויליאמס<ref></ref>
* זנדאיה<ref></ref>

== גלריה ==
<gallery widths="275" heights="180">
קובץ:COLLECTIE TROPENMUSEUM Balinese dansers dansen de kètjak TMnr 10004676.jpg|רקדני רקע באלינזים ב-1937 בריקוד קיאק 
</gallery>

== ראו גם ==
* קור דה בלט
* זמר רקע
* ניצב (אמנות הבמה)

== לקריאה נוספת ==
<div class="mw-content-ltr">
* 
* 
* 
* 
</div>

==קישורים חיצוניים==

== הערות שוליים ==

קטגוריה:מקצועות בתעשיית הקולנוע
משרד המשפטים של אזרבייג'ן

משרד המשפטים של אזרבייג'ן (באזרית: Azərbaycan Respublikasının Ədliyyə Nazirliyi) הוא סוכנות ממשלתית באזרבייג'ן המופקדת מערכת המשפט, התביעה הציבורית והרפורמות בחוק הציבורי.

== היסטוריה ==
משרד המשפטים היה אחד המשרדים הראשונים של הרפובליקה הדמוקרטית של אזרבייג'ן. הוא הוקם ב-28 במאי 1918, יום הכרזת העצמאות של אזרבייג'ן. לאחר כיבוש הרפובליקה הדמוקרטית של אזרבייג'ן על ידי הארמייה ה-11 של רוסיה הסובייטית במאי 1920 בוטל משרד המשפטים.

בשנת 1933 הוקם מחדש משרד משפטים, והוא היה אחראי על ניסוח הצעות חוק, פרשנות חוקים, הכשרת שופטים ועורכי דין, מתן סיוע משפטי לאוכלוסייה, ניהול מערכת בתי הסוהר וכדומה.

בשנת 1959 בוטל שוב משרד המשפטים, וניהול כל פעולות הרשות הועברה לבית המשפט העליון.

משרד המשפטים של אזרבייג'ן הוקם שוב ב-27 באוקטובר 1970, כאשר היידר אלייב עלה לשלטון.

בצו נשיאותי מיום 11.11.2000, הוכרז יום אישורה של תקנת משרד המשפטים.

"חוק משרד המשפטים" החדש אושר בצו הנשיאותי מ-18 באפריל 2006 במטרה לחדש את הבסיס המשפטי של המשרד ולהתאים אותו לסטנדרטים בינלאומיים.

== קישורים חיצוניים ==
* 

קטגוריה:משרדי משפטים
קטגוריה:משרדי ממשלת אזרבייג'ן
מועדון מין

מועדון מין, הידוע גם בתור מועדון סווינגינג או מועדון לייף סטייל, הוא מועדון המארגן פעילויות הקשורות ליחסי מין, או מועדון שבהם החברים יכולים לעסוק בפעילות מינית עם חברים אחרים. מועדון מין שונה מבית בושת בכך שבעוד שחברי מועדוני מין משלמים דמי כניסה ועשויים לשלם דמי חברות שנתיים, הם יקיימו יחסי מין עם חברים אחרים, ולא עם עובדי מין.

ישנם מועדוני מין פרטיים, שכדי למנוע בעיות משפטיות, לא פועלים במקום מוגדר, בדרך כלל במסיבות פרטיות בבתים או במקומות שכורים. חלק ממועדוני המין דורשים הצגת תעודת זהות, ואפילו בדיקה למציאת מחלות מין. בנוסף לנטייה מינית, מועדוני המין מתבססים בדרך כלל על קריטריונים ספציפיים, כגון BDSM או בעלי זקן.

חלק ממועדוני המין עשויים לכלול חדרי מציצנות, בר ורחבת ריקודים. חלק ממעודוני המין עשויים לתת מענה לפעילויות מיניות לא קונבנציונליות, כגון גאנג באנג, BDSM או פטישיזם.

מועדוני מין, בדרך כלל, אינם מפרסמים ישירות לקהל הרחב, אלא מסתמכים בדרך כלל על אתר אינטרנט משלהם, רשתות חברתיות או מפה לאוזן.

== ראו גם ==
* אקסהיביציוניזם
* מועדון פטיש
* סאונה (מועדון מין)
* חנות מין
* מועדון חשפנות
* סווינגינג

== קישורים חיצוניים ==

<div class="mw-content-ltr">
* [http://news.independent.co.uk/uk/this_britain/article1190592.ece Behind closed doors: The swinging Noughties], The Independent, (21 January 2007).
* [http://www.sexuality.org/book A New Look at Sex], Society for Human Sexuality, (September 27, 2007).
* 
* [http://www.sexuality.org/book A New Look at Sex], Society for Human Sexuality, (September 27, 2007)
* [http://news.independent.co.uk/uk/this_britain/article1190592.ece Behind closed doors: The swinging Noughties], The Independent, (21 January 2007).
</div>

קטגוריה:מין מזדמן
קטגוריה:שירותים מיניים
שרקדקרסטור

שרקדקרסטור (בהונגרית: Sarkadkeresztúr) הוא כפר בנפת שרקד שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בשרקדקרסטור נמצא בירידה. בשנת 1990 חיו בכפר 1,996 תושבים, ובשנת 2021 רק 1,406 תושבים.

== יהודי שרקדקרסטור ==
יהודים ישבו בשרקדקרסטור במאה ה-19, היה להם בית כנסת ובית הקברות. עד השואה, כל המשפחות היהודיות גורשו. בשנת 1944 נרצחו חלקם בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|35
|1,350
|-
|1910
|14
|
|-
|1920
|10
|
|-
|1930
|10
|
|-
|1941
|2
|2,624
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אויסלונטה

אויסלונטה (בהונגרית: Újszalonta) הוא כפר קטן בנפת שרקד שבמחוז בקש בדרום מזרח הונגריה. 

כמו יישובים רבים באירופה גם מספר התושבים באויסלונטה נמצא בירידה. בשנת 1990 חיו בכפר 158 תושבים, ובשנת 2021 רק 102 תושבים.

עד שנת 1920 היה הכפר חלק מ שנמצא כיום ברומניה.
==קישורים חיצוניים==

* 

==הערות שוליים==

קטגוריה:הונגריה: כפרים
מתיאו קאסיירה

סנדר מתיאו קאסיירה קאבסס (בספרדית: Zander Mateo Cassierra Cabezas; נולד ב-13 באפריל 1997) הוא כדורגלן קולומביאני, המשחק בעמדת החלוץ בזניט סנקט פטרבורג מליגת העל הרוסית.

==קריירה==
===קולומביה===
מתיאו קאסיירה נולד ב-13 באפריל 1997 בברבקואס, קולומביה. הוא שיחק בקבוצת הנוער של דפורטיבו קאלי, אחד המועדונים החזקים בקולומביה. הוא הרשים במבחנים והועלה לקבוצה הבוגרת של דפורטיבו קאלי, במדיה הבקיע 12 שערים בשנה וחצי. קאסיירה הופיעה גם במשחקי גביע ליברטדורס כשבאפריל 2016, כבש צמד במשחק מול בוקה ג'וניורס.
===הולנד ופורטוגל===
בקיץ 2016 החלוץ עבר לאירופה. הוא שיחק בקבוצת הנוער של אייאקס. בשתי עונותיו בה, קאסיירה כבש 29 שערים. ברם, בקיץ 2018 הושאל לחרונינגן לחצי שנה. לאחר מכן עבר לארגנטינה, בה שיחק בקבוצת ראסינג קלוב במשך חצי שנה.

בתחילת ספטמבר 2019, הוא עזב את אייאקס ועבר לבלננסש הפורטוגזית. בעונת 2019/20 הבקיע 4 שערים באליפות פורטוגל ובעונת 2020/21 הרשים יותר כשהבקיע 10 שערים.
===רוסיה===
בקיץ 2021 מכבי תל אביב הביעה בו עניין, אך לבסוף חתם בסוצ'י מליגת העל הרוסית בכדורגל, שחיפשה אז מחליף לאנטון זאבולוטני, שעבר לצסק"א. בסוצ'י כבש קאסיירה במשחק הראשון מול אופה, ובסך הכל בעונת 2021/22 כבש 14 פעמים והיה לסגן מלך השערים בליגה, כשהוליך את קבוצתו גם לסגנות אליפות הליגה.

בקיץ 2022 חתם ל-3 שנים בזניט סנקט פטרבורג. הוא שותף במשחק הסופר קאפ הרוסי נגד ספרטק מוסקבה והבקיע את שער הבכורה במדי זניט במשחק רשמי, כשהבקיע בדקה 93 ובכך סייע לקבוצתו להשיג זכייה שביעית בטורניר הסופר קאפ, במשחק שהסתיים בתוצאה 4:0. ב-9 בפריל 2022 הבקיע את שער הבכורה במדי זניט, בניצחון 2:1 על לוקומוטיב. בינואר 2024 האריך את חוזהו בקבוצה עד 2027.

ב־19 במאי 2024 כבש לראשונה בקריירה 5 שערים במשחק אחד בניצחון 1-5 על אחמט גרוזני ובתום העונה הוכתר למלך השערים של ליגת העל הרוסית בכדורגל כשהבקיע 21 שערים ב-28 הופעות.

==תארים==
;דפורטיבו קאלי
* אליפות קולומביה (1): אפראטורה 2015
;קבוצת הנוער של אייאקס
* אליפות ליגת המשנה ההולנדית (1): 2017/18
;סוצ'י
* סגנות ליגת העל הרוסית בכדורגל: 2021/22
;זניט
* אליפות רוסיה(2): 2022/23, 2023/2024
* אליפות הסופר קאפ הרוסי בכדורגל (3): 2022, 2023, 2024
* גביע רוסיה (1): 2024

==קישורים חיצוניים==

==הערות שוליים==

קטגוריה:חלוצי כדורגל קולומביאנים
קטגוריה:כדורגלנים קולומביאנים
קטגוריה:כדורגלני סוצ'י (2018)
קטגוריה:כדורגלני אייאקס
קטגוריה:כדורגלני זניט סנקט פטרבורג
קטגוריה:קולומביאנים שנולדו ב-1997
ז'דאן

ז'דאן (בהונגרית: Mezőgyán) הוא כפר בנפת שרקד שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בז'דאן נמצא בירידה. בשנת 1990 חיו בכפר 1,885 תושבים, ובשנת 2021 רק 1,648 תושבים.

== יהודי ז'דאן ==
יהודים ישבו בז'דאן במאה ה-19, ומשנת 1865 היו חלק מקהילת טולצ'ווה. בשנת 1944 נרצחו חלקם בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|40
|2,009
|-
|1910
|42
|
|-
|1920
|27
|
|-
|1930
|19
|
|-
|1941
|11
|3,334
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ז'אן דו בארי (סרט)

ז'אן דו בארי (בצרפתית: Jeanne du Barry) הוא סרט דרמה-ביוגרפי צרפתי-בלגי-בריטי משנת 2023, שבוים ונכתב על ידי הבמאית והתסריטאית שגם מככבת בו כדמותה הראשית של מאדאם דו בארי, ולצדה מככבים ג'וני דפ, לואי גארל, ונעמי לבובסקי.

==תקציר העלילה==
עלילת הסרט מגוללת את קורותיה של ז'אן, צעירה שנולדה למשפחה ממעמד נמוך הנחושה בדעתה לטפס בסולם החברתי – ואינה חוששת להשתמש בקסמה האישי וביופייה על מנת לעשות כן. היא הופכת לפילגשו של הרוזן דו בארי, והוא, בתורו, מחליט להציג אותה למלך לואי ה-15, בניסיון להתקרב לארמון המלוכה ולכסף ולכוח שמתלווים אליו. דרכה, המלך הנרגן והעייף מגלה מחדש את טעם החיים, והיא במהרה הופכת להיות המועדפת עליו; למורת רוחם של אנשי החצר שלו.

==צוות השחקנים==
* מייוון – ז'אן דו בארי
* ג'וני דפ – לואי החמישה עשר, מלך צרפת
* לואי גארל
* פייר רישאר
* נעמי לבובסקי
* בנג'מין לאוורנה
* מלוויל פופאוד
* פסקל גרגורי
* אינדיה הייר

==הפקה==
בינואר 2022, נמסר על ליהוקו של ג'וני דפ לדמותו של לואי החמישה עשר, מלך צרפת בסרטה הביוגרפי של השחקנית-קולנוענית הצרפתייה-אלג'יראית מייוון , שהתעתד לעסוק בדמותה של מאדאם דו בארי. במאי 2022, נמסר על ליהוקם של לואי גארל, פייר רישאר ונעמי לבובסקי לתפקידים שטרם פורסמו, בעוד שחברת "Wild Bunch" מכרה את זכויות הפצת הסרט במהלך פסטיבל הקולנוע בקאן 2022. ביולי 2022, נמסר על ליהוקם של בנג'מין לאוורנה, מלוויל פופאוד, פסקל גרגורי ואינדיה הייר.
===צילומים===
צילומי הסרט החלו ב-26 ביולי 2022, בוורסאי וברחבי פריז.

==קישורים חיצוניים==

==הערות שוליים==

קטגוריה:סרטי 2023
קטגוריה:סרטי דרמה צרפתיים
קטגוריה:סרטים ביוגרפיים
טכנובלייד

טכנובלייד (באנגלית: Technoblade; שמו האמיתי: אלכסנדר; באנגלית: Alexander; 1 ביוני 1999 – יוני 2022)<ref></ref><ref></ref> היה כינויו של יוטיובר אמריקאי ואושיית רשת. הוא היה ידוע בעיקר בזכות סרטוני מיינקראפט שלו, השידורים החיים בערוץ היוטיוב שלו והמעורבות שלו בשרת המיינקראפט Dream SMP .<ref></ref><ref></ref> אלכסנדר מת ביוני 2022 בעקבות מחלת הסרטן. אף על פי שאתר אחד טוען כי נפטר ב-30 ביוני,<ref></ref> אתרים אחרים טוענים כי המוות שלו רק נחשף בתאריך זה.<ref></ref><ref></ref><ref></ref><ref></ref><ref></ref><ref></ref> נכון ל-26 באוגוסט 2024, היו לו 17.7 מיליון מנויים בערוץ היוטיוב שלו.<ref></ref>

לאחר מותו של אלכסנדר, הופצו ברשתות החברתיות מסרים כגון: "טכנובלייד אף פעם לא מת" (Technoblade never dies), ציטוט שנהג לתבוע בסרטונים רבים שהעלה.

== קריירה ==
אלכסנדר יצר את ערוץ היוטיוב "Technoblade" ב-28 באוקטובר 2013.<ref></ref> התוכן שלו היה בעיקר סביב משחק המחשב מיינקראפט, לעיתים קרובות הוא גם שיחק בשרת הייפיקסל. הוא השתתף בתחרויות מיינקראפט רבות כגון Minecraft Championship ו-Minecraft Monday, ותואר על ידי קייל מייקל מ-Dot Esports כ-"אחד מהשחקני מיינקראפט ויוצרי התוכן הטובים ביותר".<ref></ref> אלכסנדר גם היה אחד מהדמויות המרכזיות בשרת המיינקראפט Dream SMP. טכנובלייד היה חבר קרוב של היוטיובר דרים, ובעקבות אבחון הסרטן של אלכסנדר באוגוסט 2021, דרים תרם 21,409 דולרים לעמותות לחקר הסרטן.

== חיים אישיים ==
אלכסנדר נקט במדיניות של שמירה על פרטיותיו, כך שלא הרבה ידוע על חייו האישיים. בעבר העלה סרטון מתיחה בו אחיו קרא לו דייב ואחרי כמה שנים הוא מחק את הסרטון. אנשים שניסו לגנוב ממנו כסף, לאיים על חייו האישיים או סתם לצחוק עליו, קראו לו "דייב" וכך הצליח לדעת שהאיומים מזויפים ואותם האנשים לא מכירים אותו. לאחר מותו, נחשף ששמו האמיתי הוא "אלכסנדר".<ref></ref>

ב-27 באוגוסט 2021, העלה סרטון שבו הוא חושף את העובדה שהוא מאובחן עם סרקומה.<ref></ref> כימותרפיה ורדיותרפיה לא הצליחו. לבסוף, אלכסנדר עבר ניתוח להצלת גפיים.

=== מותו ===
ב-30 ביוני 2022 העלה אביו סרטון לערוץ היוטיוב שלו שבו הוא חשף כי אלכסנדר מת מסרטן.<ref></ref> יוטיוברים רבים הביעו את הכרת התודה שלהם אליו באינטרנט. מנהל השרת הייפיקסל פרסם הצהרה באתרו, וחברת Mojang Studios הביעה גם היא את תנחומיה.<ref></ref>

== הישגים ==
* פרס כפתור היהלום, שקיבל מפני שעבר 10 מיליון מנויים.
* ניצח בדו-קרב של MrBeast בשווי 100,000 דולר נגד דרים.
* ניצח מקום ראשון בשבועות 4 ו-8 בתחרות Minecraft Championship.
* ניצח מקום ראשון בשבועות 1, 2, 6 ו-10 בתחרות Minecraft Monday.
* שיא הריגות (47) בתחרות Minecraft Ultimate.
* דרגה ייחודית בשרת הייפיקסל ([+++PIG]).
* השחקן הראשון שהגיע ל-1000 ניצחונות ברצף במשחק Bed Wars בשרת המיינקראפט הייפיקסל.
* השחקן הראשון שהגיע ל-500 מיליון תפוחי אדמה במשחק Sky Block בשרת הייפיקסל.

== ראו גם ==
* דרים
* טומיאיניט
* וילבור סוט

== קישורים חיצוניים ==

* 
* 

* [https://www.youtube.com/channel/UCV--8wtuyGo3vMtIdeq4j3w ערוץ היוטיוב השני של טכנובלייד]

== הערות שוליים ==

קטגוריה:יוטיוברים אמריקאים
קטגוריה:אמריקאים שנולדו ב-1999
קטגוריה:אמריקאים שנפטרו ב-2022
מוסא דמבלה (אתלט)

מוסא דמבלה (בצרפתית: Moussa Dembélé; נולד ב-30 באוקטובר 1988) הוא אצן סנגלי, המתחרה בריצת משוכות.

דמבלה השתתף במשלחת הסנגלית לאולימפיאדת לונדון והתחרה בריצת 110 מטר משוכות, אך נפסל לאחר שנפל במשוכה השמינית.<ref></ref><ref></ref>

הישג השיא שלו הוא מדליית ארד באליפות אפריקה באתלטיקה לנוער, שנערכה בעיר ואגאדוגו שבבורקינה פאסו בשנת 2007, לאחר שרץ 110 מטרים משוכות בזמן של 14.36.

דמבלה השתתף במירוץ השליחים בריצת משוכות כחלק מנבחרת סנגל באליפות העולם לנוער ב-2006 ובאליפות אפריקה 2014.

==קישורים חיצוניים==

==הערות שוליים==
סקודטו

הסקודטו
הסקודטו (באיטלקית: Scudetto, "מגן קטן") הוא עיטור שנענד על ידי מועדוני ספורט איטלקיים שזכו באליפות איטליה בענף הספורט שלהם בעונה הקודמת. הסקודטו נוצר בשנות ה-20 של המאה ה-20 כדי לכבד את הזוכה בליגת הכדורגל הלאומית של איטליה (ב-1929 מותגה מחדש כסרייה א') והקבוצה הראשונה שלבשה אותו הייתה גנואה ב-1924. מאוחר יותר הוא אומץ על ידי קבוצות של ענפי ספורט אחרים.

המילה סקודטו משמשת גם לציון גביע הסרייה א', ו"זכייה בסקודטו" הוא ביטוי נרדף ל"זכייה בסרייה א'".

== מקור ==
[[ג'אנלואיג'י בופון ב-2016, לובש את הסקודטו (במרכז החולצה) בו זכה עם יובנטוס בעונה הקודמת. בתמונה מופיעה גם הקוקארדה, שנלבשת על ידי מחזיקת הקופה איטליה.]]
המצאת הסקודטו מיוחסת בדרך כלל למשורר והמחזאי גבריאלה ד'אנונציו, שבצעירותו היה חסיד נלהב של כדורגל.

בשנת 1920 סופחה לאיטליה העיר האוסטרו-הונגרית פיומה (כיום רייקה שבקרואטיה). ד'אנונציו הציע שקבוצת הכדורגל המקומית תכיר בתמיכה בריבונות האיטלקית על העיר על ידי ענידת מגן בעל שלושה צבעים בצבעי דגל איטליה - ירוק, לבן ואדום - על מדיה.

ב-1924 אישרה התאחדות הכדורגל האיטלקית את ההחלטה לכבד את האלופה המכהנת, ואיפשרה לה לענוד את הסקודטו על חולצות המשחק שלה. מאז הפך הסקודטו לסמל האלופה המכהנת של כל ליגת ספורט באיטליה, כמו למשל אליפות הרוגבי יוניון האיטלקית שעם הקמתה ב-1928 אימצה גם היא את מנהג ענידת הסקודטו על חולצת האלופה המכהנת.

== קוקארדה ==
הקוקארדה (באיטלקית: Coccarda) הוא הקוקאדה הלאומית של איטליה, מעין רונדל עגול בצבעי דגל איטליה (מבחוץ פנימה: אדום-לבן-ירוק). הקוקאדה נענדת, בדומה לסקודטו, על ידי מחזיקת הקופה איטליה (הגביע האיטלקי) בעונה שלאחר הזכייה.

==קישורים חיצוניים==

== הערות שוליים ==

קטגוריה:מונחים בספורט
קטגוריה:איטליה: ספורט
איברהים אולאוויין

איברהים אולאוויין (באנגלית: Ibrahim Olawoyin; נולד ב-1 בדצמבר 1997) הוא כדורגלן ניגרי המשחק בעמדת הקשר בקבוצת ריזספור ובנבחרת ניגריה.

== קריירת מועדונים ==
אולאוויין שיחק את משחקו הראשון בליגת העל הניגרית ב-13 בינואר 2019 בקבוצת אביה ווריורס, משחק אותו הפסידה קבוצתו 0–1 לבנסארווה יונייטד.

ב-2019 עבר לאנוגו ריינג'רס.

לאחר שרשם למעלה מ-40 הופעות בכל המסגרות באנוגו ריינג'רס, עבר לאנקרה קג'יורנגוג'ו מליגת המשנה הטורקית באוגוסט 2021.<ref></ref>

הוא ערך את הופעת הבכורה שלו בניצחון 0–2 של קבוצתו על אדנספור. בהופעתו השביעית במועדון, הוא כבש צמד והוביל את קבוצתו לניצחון 2–3 על אינסטנבולספור.

== קריירה בינלאומית ==
ב-19 באוקטובר 2019 ערך אולאוויין את הופעת הבכורה שלו בנבחרת ניגריה, בניצחון 2-0 על נבחרת טוגו במסגרת מוקדמות אליפות האומות האפריקאיות .

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:לאגוס: כדורגלנים
קטגוריה:כדורגלני אנוגו ריינג'רס
קטגוריה:כדורגלני נבחרת ניגריה
קטגוריה:ניגרים שנולדו ב-1997
קטגוריה:כדורגלני ריזספור
מקסים בוטייה

מקסים אנדרה סילם בוטייה (בצרפתית: Maxime Andre Selam Bouttier ; נולד ב-22 ביולי 1993) הוא שחקן ודוגמן אינדונזי.

==ביוגרפיה==
בוטייה נולד ב-22 ביולי 1993 בפואטייה, צרפת. משפחתו ממוצא אינדונזי חזרה לאינדונזיה בילדותו.

==קריירה==
בוטייה החל את הקריירה שלו כדוגמן בבאלי, אינדונזיה. בשנת 2010 לוהק לתפקיד משנה באופרת הסבון האינדונזית "Arti Sahabat". הוא שיחק באופרות סבון אינדונזיות ובהן "Bulan on Mentari" ו- "Everything Love". בשנת 2012 ערך את הופעת הבכורה שלו בסרט הקולנוע "Forever Love". בוטייה שיחק בכמה סרטים רומנטיים, בין היתר בסרט הקולנוע האינדונזי "Kain Kafan Hitam", אותו גם ביים.

בשנת 2021 לוהק לתפקיד בסרט הקולנוע "כרטיס לגן עדן" של הבמאי אול פארקר. זהו תפקידו הראשון מחוץ לאינדונזיה.

==קישורים חיצוניים==

==הערות שוליים==

קטגוריה:שחקני קולנוע וטלוויזיה אינדונזים
קטגוריה:דוגמנים
קטגוריה:ילידי 1993
קטגוריה:אינדונזים שנולדו במאה ה-20
מיכאיל מג'ארוב

מיכאיל איוואנוב מג'ארוב (בבולגרית: Михаил Иванов Маджаров; 12 בפברואר 1854, קופריבשטיצה, האימפריה העות'מאנית – 23 בינואר 1944, סופיה, ממלכת בולגריה) היה דיפלומט, משפטן, פובליציסט ופוליטיקאי בולגרי מראשי מפלגת העם של בולגריה, אשר בין 1919–1920 כיהן כשר החוץ הדתות של בולגריה בממשלתו של אלכסנדר סטמבוליסקי.

==קורות חייו==
מיכאיל מג'ארוב נולד בקופריבשטיצה ורכש השכלה תיכונית בפלובדיב. בהמשך סיים את מכללת רוברט בקונסטנטינופול ורכש השכלה אקדמית במשפטים באוניברסיטת מוסקבה. הוא הצטרף למפלגת העם של רומליה המזרחית ונמנה עם פעיליה הבולטים. ב-1886 לאחר הפוטש נגד אלכסנדר באטנברג, נסיך בולגריה נעצר מג'ארוב והואשם בקשירת קשר לביצוע עבירה. לאחר מספר חודשים שוחרר ועזב את בולגריה. הוא שהה בגלות שנתיים ולאחר שובו עסק בעריכת דין ופרסם מאמרים פובליציסטיים. מג'ארוב הצטרף למפלגת העם של בולגריה ובין 1894–1899 כיהן כשר למבני ציבור, דרכים ותקשורת בממשלתו קונסטנטין סטואילוב. בשנים 1913–1914 כיהן כשגריר בולגריה לבריטניה וחתם בשם ממלכת בולגריה על הסכם לונדון שסיים את מלחמת הבלקן הראשונה. בשנים 1914–1915 כיהן כשגריר בולגריה לאימפריה הרוסית.

מג'ארוב כיהן כשר הפנים בממשלתו של סטויאן דאנב, כשר המלחמה בממשלתו של תאודור תאודורוב וכשר החוץ בממשלתו הראשונה של אלכסנדר סטמבוליסקי. ב-1922 נכלא למשך מספר חודשים בהנחיית ראש הממשלה סטמבוליסקי. מג'ארוב שוחרר לאחר ההפיכה הצבאית אשר במהלכה הודח ונרצח סטמבוליסקי. בהמשך, הצטרף למפלגת "הברית הדמוקרטית הבולגרית". ב-1937, בגבור התופעות האנטישמיות בבולגריה, וההשפעה הגוברת של התנועה הנאצית על החברה בבולגריה, ערכה הקונסיסטוריה היהודית סקר בקרב 60 מדינאים, סופרים, אמנים ועסקני ציבור, בדבר גישתם לתורת הגזע ולאנטישמיות. מיכאיל מג'ארוב נמנה עם המשיבים ובתשובותיו שלל את תורת הגזע, וציין כי שוויון זכויות ליהודי בולגריה הוא דבר המובן מאליו.

בינואר 1944 נפצע מג'ארוב קשה במהלך הפצצה של בעלות הברית על סופיה, ונפטר בהמשך מפצעיו. מג'ארוב היה נשוי ואב לשני ילדים. ביתו אנה קמנובה (1982-1894) נישאה לפטקו סטאינוב לימים שר החוץ של בולגריה.

==קישורים חיצוניים==

== הערות שוליים ==

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:פובליציסטים בולגרים
קטגוריה:דיפלומטים בולגרים
קטגוריה:שגרירי בולגריה
קטגוריה:שגרירים בממלכה המאוחדת
קטגוריה:שגרירים ברוסיה
קטגוריה:בולגרים שנהרגו במלחמת העולם השנייה
קטגוריה:בולגרים שנולדו ב-1854
קטגוריה:בולגרים שנפטרו ב-1944
לנדקרויצר P. 1000

לנדקרויצר P. 1000 (בגרמנית: Landkreuzer P. 1000) היה פרויקט שמעולם לא יצא לפועל של גרמניה הנאצית לבנות טנק במשקל של כ-1000 טון לשימוש במהלך קרבות מלחמת העולם השנייה.

הרעיון הראשוני לבנייתו הוצע על ידי מנהל קרופ, אדוארד גרוטה ביוני 1942, שכבר כינה אותו בשם "לנדקרויצר". העיצובים והשרטוטים שהוגשו של הרכב הוצגו בדצמבר 1942. הטנק תוכנן להיות במשקל של כ-1,000 טון ובכך היה כבד ב-812 טונים מהפאנצר סימן 8 (הטנק הכבד ביותר שנבנה אי פעם והיה במשקל של כ-188 טון). הפרויקט זכה לתמיכתו האישית של הפיהרר, אדולף היטלר, שהביע עניין בפיתוח הטנק. על אף התכנונים הרבים ותמיכתו של היטלר, בסופו של דבר הפרויקט בוטל על ידי שר החימוש אלברט שפר בתחילת 1943.

הגודל המוצע של הטנק היה עצום, המשקל המחולק שלו כלל כ-300 טון של חימוש (המשקל הכולל של התותחים עצמם היה 100 טון, כך ששריון הצריח היה אמור לשקול כ-200 טון), כ-200 טון של שריון הטנק ושלדו, וכ-100 טון של רכיבי מסילה ומכונאות, בעוד המשקל הנותר היה מחולק למאפיינים שונים של הטנק. המשקל העצום הזה היה אמור להתחלק על פני הקרקע בפלטפורמה באורך כ-39 מטרים ורוחב של כ-14 מטרים.

== התפתחות ==
ב-1941 ערכו אנשי משפחת קרופ מעקב אחר טנקים סובייטיים כבדים מ-1941, המחקר הוליד גם את הטנק הסופר-כבד פאנצר סימן 8. המחקר הוביל לכך שאחד מאנשי החברה, הציע ב-23 ביוני 1942 לקנצלר גרמניה, אדולף היטלר כלי של ארטילריה מונעת עצמית במשקל של כ-1,000 טון שאותו כינה "לנדקרויצר" (בגרמנית: רכב שטח). כדי להגן על הטנק העצום, הוא היה אמור לשאת שריון בגודל של כ-25 סנטימטרים, כמו כן כמה תותחי נ"מ היו אמורים להיות מותקנים על סיפון המנועים של הרכב כדי להדוף תקיפות מטוסי תקיפה של בעלות הברית.

היטלר התלהב מהרעיון של אנשי חברת קרופ והורה להם להתחיל בפיתוחו של הטנק ב-1942. נכון ל-29 בדצמבר 1942 הושלמו כמה רישומים ראשוניים, עד אז קיבל הרעיון את השם "Ratte" (בגרמנית: עכברוש) מאת היטלר עצמו. שר החימוש של גרמניה הנאצית, אלברט שפר לא ראה פוטנציאל ריאלי בטנק וביטל את הפרויקט ב-1943 לפני שניתן היה לייצר אב טיפוס כלשהו וגם רבים אחרים ראו בפרויקט לא יותר מ, אם כי זה הוביל לרעיון של לנדקרוזר P.1500, שהיה כבד יותר מהלנדקרויצר P. 1000.

== ראו גם ==

* מפציץ אמריקה

==קישורים חיצוניים==

== הערות שוליים ==

קטגוריה:טנקים גרמניים במלחמת העולם השנייה
קטגוריה:פרויקטים של גרמניה הנאצית שננטשו
Midnight Sun

Midnight Sun (בעברית: שמש-חצות) הוא אלבום האולפן השני של הזמרת-יוצרת הסקוטית מגי ריילי.<ref name=":0"></ref> האלבום יצא לאור ב-27 בספטמבר 1993, על ידי חברת התקליטים EMI (Electric and Musical Industries).<ref name=":0" /> הוא הגיע בשיאו למקום ה-38 במצעד האלבומים הרשמי של שווייץ.<ref></ref>

באלבום נכלל הלהיט "Follow the Midnight Sun", שזכה להצלחה והפך לאחד מהמזוהים ביותר עם ריילי באותה העת.<ref name=":0" />

== רשימת רצועות ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|27 בספטמבר 1993
|תקליט 7 אינץ' • תקליט 12 אינץ'
|EMI
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי 1993
קטגוריה:אלבומי מגי ריילי
קטגוריה:אלבומים באנגלית
קטגוריה:אלבומי חברת EMI
M.R. All the Mixes

M.R. All the Mixes (בעברית: מ.ר. כל המיקסים) הוא אלבום הרמיקס הראשון של הזמרת-יוצרת הסקוטית מגי ריילי.<ref name=":0"></ref> אלבום הרמיקס יצא לאור ב-15 במרץ 1996, על ידי חברת התקליטים EMI (Electric and Musical Industries).<ref name=":0" /> האלבום כולל את הלהיט "To France" שחולק לשלושה רמיקסים.<ref name=":0" />

לאחר יציאתם של Echoes ו-Midnight Sun הוחלט להוציא אלבום רמיקס שיכלול רמיקסים שונים לשיריה של ריילי.<ref name=":0" />

== רשימת רצועות ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|15 במרץ 1996
|תקליט 7 אינץ' • תקליט 12 אינץ'
|EMI
| style="text-align:center;" |<ref name=":0" />
|}

== קישורים חיצוניים ==

== הערות שוליים ==

קטגוריה:אלבומי רמיקס מ-1996
קטגוריה:אלבומי מגי ריילי
קטגוריה:אלבומי רמיקס באנגלית
קטגוריה:אלבומי חברת EMI
מיכל רשף (עיתונאית)

מיכל רשף (נולדה ב-2 ביוני 1985<ref></ref>) היא עיתונאית ישראלית, כתבת חוץ בתאגיד השידור הישראלי. החל מ-2017 משמשת כמגישה מחליפה בתוכניות "העולם היום", "חדשות שישי", "חדשות הלילה" ובתוכניות נוספות. קודם לכן הייתה כתבת לענייני חינוך של אתר "וואלה" ובהמשך שימשה גם כמגישה מ-2009 עד שעברה לתאגיד השידור.

==קריירה==
את תחילת דרכה כעיתונאית התחילה רשף ב-2009 כאשר הצטרפה לאתר וואלה. תחילה שימשה ככתבת החינוך באתר, ולאחר מכן קודמה לתפקיד מגישה. בוואלה סיקרה, בין היתר, אירועים חדשותיים מרכזיים רבים, בהם הבחירות לנשיאות ארצות הברית, מבצע צוק איתן והבחירות לכנסת העשרים.

ב-29 בנובמבר 2017 הודיעה רשף שלאחר 8 שנות עבודה בוואלה! היא עוזבת את האתר ועוברת לדסק החוץ בתאגיד השידור הישראלי. רשף משמשת גם כמנחה מחליפה בתוכניות כגון "העולם היום", "חדשות שישי" ו"חדשות הלילה".

==חיים אישיים==
רשף נשואה לאמנון רבינוביץ' מנהל בית הספר גבעת גונן ואם לשניים, מתגוררת בצובה

== הערות שוליים ==

קטגוריה:סגל תאגיד השידור הישראלי - כתבי כאן חדשות
קטגוריה:צובה: אישים
קטגוריה:ישראליות שנולדו ב-1985
קטגוריה:ישראלים שנולדו ב-1985
Eazy

"Eazy" (בעברית: "קל") הוא סינגל שהוקלט על ידי הראפר האמריקאי דה גיים, בהשתתפות הזמר האמריקאי קניה וסט. הוא יצא לאור ב-16 בינואר 2022, על ידי חברת התקליטים 100 אנטרטיינמנט, כסינגל מתוך האלבום Drillmatic – Mind vs. Heart של דה גיים ו-Donda 2 של וסט.

== רקע ==
ב-12 בינואר 2022 פורסם על ידי טרייסי מילס, מעצבת ומלבישה, סרטון בו נראה וסט מדבר עם די ג'יי פרמייר, דה גיים, פושה טי ומייק דין בשיחת וידאו. בסרטון אמר וסט כי הוא מוציא לאור סינגל ביום שישי הקרוב, ושאל את פרמייר האם הוא יוכל לעשות עבורו סקראצ'ינג לשיר.<ref></ref><ref name="nmeasap"></ref> ב-15 בינואר יצא השיר באופן בלעדי לשירות הזרמת המוזיקה ספוטיפיי, לפני שפורסם לפלטפורמות נוספות למחרת.<ref></ref><ref></ref>

== עטיפת השיר ==
ב-14 בינואר חשף וסט את עטיפת השיר באמצעות פוסט בחשבון האינסטגרם שלו, כשכתב "החיים שלי לא היו קלים אף פעם". העטיפה מציגה תמונה של קוף ללא עורו על מרקע אדום כצבע הדם.<ref name="fadercover"></ref> היא צולמה במקור על ידי הצלם האנגלי ניק נייט בשנת 1997 כחלק מהמאמר שלו, War, שפורסם ב-Big Magazine.<ref></ref><ref name="showstudio"></ref><ref></ref> תמונת הקוף לא פורסמה עד 2013, לאחר שאצר אותה עבור תמונת מחבר של SHOWstudio.

הארגון לזכויות בעלי-חיים, "אנשים למען יחס מוסרי לבעלי חיים" (PETA) גער בווסט על הבחירה בקוף ללא עור כעטיפה לאחד הסינגלים שלו, וטען כי התמונה מזכירה את רוב הקופים שהארגון הציל מהתעללות.<ref></ref>

== וידאו קליפ ==
הווידאו קליפ של השיר פורסם לראשונה כפוסט באינסטגרם ב-2 במרץ 2022. הווידאו הוא אנימציה בפלסטלינה בחציו הראשון. הוא ספג ביקורות חריפות שכן הוא מציג את וסט חוטף, קובר בחיים ועורף את ראשו של פיט דייווידסון, בן-זוגה החדש של קים קרדשיאן, גרושתו של וסט.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי היט-בוי
קטגוריה:שירים שהופקו על ידי מייק דין
קטגוריה:וידאו קליפים מעוררי מחלוקות
קטגוריה:מחלוקות סביב טענות לתועבה במוזיקה
Emo Girl

"Emo Girl" (בעברית: "ילדת אימו") הוא סינגל שהוקלט על ידי הראפר האמריקאי משין גאן קלי, בהשתתפות וילו סמית'. הוא יצא לאור ב-4 בפברואר 2022, על ידי חברות התקליטים באד בוי רקורדס ואינטרסקופ רקורדס, כסינגל שני מתוך האלבום Mainstream Sellout.

== רקע וכתיבה ==
השיר הופק על ידי טראוויס בארקר. בשנת 2021, על פי דיווחים שפורסמו באתרי מוזיקה שונים, עבד משין גאן קלי על שיתוף פעולה עם סמית'. באותה העת שם השיר היה "Emo Prom",<ref name="NME1"></ref> והוא נחשף לראשונה ב-30 בינואר 2022 בחשבון הטיקטוק של קלי תחת הכותרת "Cherry Red Lipstick". עד יום צאת השיר, 4 בפברואר, צבר הסרטון של קלי כ-17 מיליון צפיות.<ref name="LouderSound"></ref> הגרסה המלאה של השיר, בשם "Emo Girl", פורסמה ב-4 בפברואר, מיד לאחר שקלי הודיע ששם האלבום הבא שלו שונה מ-Born with Horns ל-Mainstream Sellout.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-58 מיליון השמעות.

== קבלה ==
מגזין הבילבורד שיבח את השיר, ואף לקח אותו כדוגמה טובה לאופן שהוא קלי מיתג עצמו מחדש כאמן פופ-פאנק.<ref name="Billboard1"></ref> NME כינו את "Emo Girl" כ"רצועה בולטת" באלבום Mainstream Sellout. הם שיבחו על שיתוף הפעולה בין קלי לסמית' ובארקר.<ref></ref> כתבי הרולינג סטון אהבו את קולו החזק שקלי הפגין לאורך השיר.<ref name="RollingStoneRev"></ref> ביקורות שליליות לא איחרו לבוא גם כן: העיתון Loudwire ראו במילות השיר כסתמיות ללא כל מקוריות וחדשניות,<ref></ref> בעוד ש-The Daily Californian ציין לרעה את הפזמון החוזר על עצמו.<ref></ref>

== מיקומי שיא ==

==קישורים חיצוניים==

== הערות שוליים ==

קטגוריה:שירי משין גאן קלי
קטגוריה:שירים באנגלית
קטגוריה:שירים שנכתבו על ידי משין גאן קלי
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס
Ay!

"" (מעוצב באותיות קטנות) הוא סינגל שהוקלט על ידי הראפר האמריקאי משין גאן קלי, בהשתתפות ליל ויין. הוא יצא לאור ב-4 במרץ 2022, על ידי חברות התקליטים באד בוי רקורדס ואינטרסקופ רקורדס, כסינגל שלישי מתוך האלבום Mainstream Sellout.<ref></ref>

== רקע וכתיבה ==
השיר נכתב על ידי והופק על ידי קלי, סטפן באסיל, בראנדון אלן, גרגורי היין וטראוויס בארקר, שגם הפיק את השיר יחד עם בייזXX וסליםXX. בפברואר 2022 ביצע קלי חלק מהשיר ב-The Late Late Show עם ג'יימס קורדן. הביצוע כלל גם חלקים מ-"Maybe", שלא פורסם באותה עת, ו-"Emo Girl".<ref name="Shutler" /><ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-39.2 מיליון השמעות.

== וידאו קליפ ==
הווידאו קליפ הרשמי של פורסם ב-4 במרץ 2022, ביום צאת השיר. הוא צולם בביתו של קלי מאייפון, בלילה לפני שפורסם.<ref name=":0"></ref> הוא מציג את קלי ואת ארבעת חבריו בחדר הלבשה בו מתלבשים בבגדים נוצצים שונים.<ref name=":0" /><ref name=":1"></ref> ליל ויין אינו נוכח באופן פיזי בווידאו, אך ציור שלו מופיע על דף נייר.<ref></ref>

== מיקומי שיא ==

== הערות שוליים ==

קטגוריה:שירי משין גאן קלי
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי גרגורי היין
קטגוריה:שירים שנכתבו על ידי משין גאן קלי
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת באד בוי רקורדס